Ṣùgbọ́n ẹni tí ó bá rí mi lákòókò yìí kò lè mọ̀ mí rárá nítorí aṣọ ara mi kún fún èérí, láàátọ́ mo ń gbìyànjú mo ń fọ̀ ọ́ nínú omi ṣùgbọ́n ko sí ọsẹ. Mo ń wẹ̀ ṣùgbọ́n ewé ni kànìnkàn mi; èyí tí ó burú jùlọ lára mi pátápátá ni irun orí mi ti ó kún àti ’rùngbọ̀n mi ti ó kún tó bẹ́ẹ̀ ti òun àti irun ori mi pàdé ara ti wọ́n bò mi lójú tó bẹ́ẹ̀ tí ó fi jẹ́ pé ṣe ni ojú mi ń dán yinrinyinrin nínú lọ́hùn-ún tí ó sì dàbí ẹni pé irun kọ́ ilé fún ojú mi ni. Nígbàa ti ó ṣe tí mo lọ sí ibi tí omi kan báyìí wà kí n baà wo ojú mi nítorí odò ni mo fi ń ṣe dígí, nígbà tí mo dé odo yìí tí mo wo ìsàlẹ̀ tí mo rí ara mi ẹ̀rù bà mí púpọ̀ nítorí kò sí ìyàtọ́ láàrin èmi àti ìnàkí rárá. Nígbà tí ó ṣe tí mo ronú mo rí i pé kì í ṣe nítorí kí ènìyàn baà rí ni ni a ṣe ń tọ́jú ara ẹni bí kò ṣe wí pé kí alára pàápàá baà gbádùn ara rẹ̀; ẹni tí ó tọ́jú ara rẹ̀ nítorí kí ènìyàn baà rí òun nìkan, ọ̀bùn ni eléyìínì.
Sugbon eni ti o ba ri mi lakooko yii ko le mo mi rara nitori aso ara mi kun fun eeri, laaato mo n gbiyanju mo n fo o ninu omi sugbon ko si ose. Mo n we sugbon ewe ni kaninkan mi; eyi ti o buru julo lara mi patapata ni irun ori mi ti o kun ati ’rungbon mi ti o kun to bee ti oun ati irun ori mi pade ara ti won bo mi loju to bee ti o fi je pe se ni oju mi n dan yinrinyinrin ninu lohun-un ti o si dabi eni pe irun ko ile fun oju mi ni. Nigbaa ti o se ti mo lo si ibi ti omi kan bayii wa ki n baa wo oju mi nitori odo ni mo fi n se digi, nigba ti mo de odo yii ti mo wo isale ti mo ri ara mi eru ba mi pupo nitori ko si iyato laarin emi ati inaki rara. Nigba ti o se ti mo ronu mo ri i pe ki i se nitori ki eniyan baa ri ni ni a se n toju ara eni bi ko se wi pe ki alara paapaa baa gbadun ara re; eni ti o toju ara re nitori ki eniyan baa ri oun nikan, obun ni eleyiini.